מירי בוהדנה

מרים (מירי) בוהדנה-קובו (נולדה ב-12 באוקטובר 1977) היא דוגמנית, שחקנית ומנחת טלוויזיה ישראלית. נערת ישראל, ובחמישייה הסופית  בתחרות מיס וורלד (מיס עולם) לשנת 1995.

ביוגרפיה
מרים בוהדנה נולדה וגדלה בשדרות, להורים שעלו ממרוקו. בגיל 15 זכתה בתחרות יופי "מיס באר שבע". ב-1995 השתתפה בתחרות מלכת היופי וזכתה במקום השני (אחרי יאנה קלמן) בתואר "נערת ישראל". בעקבות זאת, השתתפה בתחרות מיס עולם (מיס וורלד) שהתקיימה בדרום אפריקה, העפילה לשלב הגמר ולחמישייה הסופית .

את שירותה בצה"ל עשתה בוהדנה כמדריכה במוזיאון חיל האוויר בחצרים.

קריירת דוגמנות 
בוהדנה החלה את קריירת הדוגמנות שלה בצילום קטלוגים, פרסומות בישראל ומחוצה לה ותצוגות אופנה.

בשנת 2002 השתתפה בקמפיין של חברת האופנה הישראלית TNT.

בשנים 2004–2005 השתתפה בקמפיין פרסום של אופנת "גולברי" ובמקביל גם בקמפיין של רשת המסעדות "ברגר קינג".

בקיץ 2006 השתתפה בקמפיין של רשת תכשיטי רויאלטי.

בשנים 2006 ו-2008 כיכבה על השער של מגזין בגדי הים של "בלייזר".

בקיץ 2007 השתתפה בקמפיין של רשת השיווק "אייס".

בשנים 2010–2011 שימשה פרזנטורית של רשת חנויות הנעלים TOGO.

בשנים 2016–2019 שימשה פרזנטורית של רשת האופנה "אריסטו שמט".

בשנת 2022 החלה לשמש פרזנטורית של רשת חנויות "פרפקט ליין" לחדרי אמבטיה, מטבחים וריצופים.

קריירת משחק
בשנת 2001 השתתפה בסרט "אסקימו לימון: החגיגה נמשכת", אשר היה ההתנסות הראשונה שלה בעולם הקולנוע. במספר סצנות בסרט זה הצטלמה בוהדנה בעירום חלקי. בסוף אותה שנה הייתה מועמדת להנחות ברשת MTV אירופה, לאחר שנבחרה מתוך 25 מועמדים ישראלים, אך לא עברה את האודישנים האחרונים.

בשנים 2001–2003 הנחתה בוהדנה את תוכנית המוזיקה "ברז" ותוכנית האירוח והבידור "בחורות טובות" (יחד עם אילנית לוי) בערוץ "בריזה" של yes. אחרי סגירת ערוץ "בריזה" עברה עם התוכנית "בחורות טובות" לערוץ 10 ששודרה עד תחילת 2005. בדצמבר 2005 הגישה פרס בטקס "פרס מסך הזהב". בסוף 2003 הנחתה בשידורי טלעד בערוץ 2 את השעשועון "מלך הכורסה" יחד עם רמי ורד, אך תוכנית ירדה משידור אחרי חודשים ספורים.

בשנת 2001 גילמה את דמותה של אוסי שמילוביץ באופרת הסבון הישראלית "סיטי טאוור". 

בין השנים 2003–2005 גילמה את עדן אבוטבול בטלנובלה "אהבה מעבר לפינה", וכיכבה יחד עם מאיר סוויסה בהצגת התיאטרון "אני עם אישתך גמרתי". 

בשנת 2004 השתתפה במחזמר "עלי באבא וארבעים השודדים" בתפקיד יסמין המשרתת. 

בשנת 2006 השתתפה בסדרה "קרוב לוודאי" לצד סוויסה, ובסוף אותה שנה הופיעה בפסטיגל עם השיר "כוכב המשאלות" שזכה במקום השישי .

בשנת 2007 שיחקה בוהדנה בטלנובלה "בובות" בתפקיד קרלה גל. 

בשנת 2008 כיכבה בסדרה "עד החתונה" ובעונה השנייה שעלתה ב-2010.

בחודשים ינואר-מרץ 2010 הנחתה בוהדנה את התוכנית הלילית "אחיות לילה" ששודרה ב-HOT3 לצידן של הילה נחשון ואילנית לוי.

בינואר 2013 כיכבה בפרק בתוכנית "אנשים".

ב-2014 החלה להנחות את תוכנית המציאות "משחקי השף" בערוץ 2, רשת. ב-2017 החלה להנחות בנוסף גם את "משחקי השף: אוטו אוכל".

בשנים 2020 - 2018 שיחקה בסדרה "שנות ה-80" בתפקיד קלודין אסייג, עולה מצרפת.

בשנת 2020 החלה לשחק בסדרת הנוער "זיגי" בערוץ TeenNick. במרץ אותה שנה כיכבה בפרק הראשון בסדרה "סקין טוק".

בשנת 2022 שבה לגלם בדמות קולדין אסייג בסדרה         "שנות ה-90" סדרת ההמשך של "שנות ה-80".

חיים אישיים
בסוף שנות ה-90 ניהלה בוהדנה מערכת יחסים מתוקשרת עם הזמר אייל גולן. 

משנת 2006 בוהדנה הייתה בזוגיות עם איש העסקים בבו (אליעזר) קובו (אביו של איש העסקים הישראלי עודד קובו), ולהם שלושה ילדים. ב-2020 הם נישאו. מאז 2015 השניים מתגוררים בארסוף. 

ביולי 2012 הורשעו בוהדנה ובן זוגה, בבו קובו, בהעסקת עובדת זרה לא-חוקית, והוטל עליהם קנס של 60,000 שקלים. לאחר שבמרץ 2010 אותרה עובדת סינית, שהועסקה לדבריה כשנתיים במשק בית של בני הזוג, במסגרת מבצע משולב של יחידות רשות האוכלוסין ויחידת סמך לעובדים זרים.

בשנת 2002 הגישה תביעת דיבה נגד העיתון "מעריב", בטענה להפרת חוק איסור לשון הרע בעקבות פרסום כתבה עליה.

בשנת 2003 נקלעה לסכסוך עם הסוכנת שלה לאה גלובוס, איתה חתמה על חוזה בו התחייבה כי גלובוס תייצג אותה באופן בלעדי. לטענתה בוהדנה הפרה את החוזה ועברה לסוכנות "לוק", בנוסף טענה כי העלימה הכנסות במאות אלפי שקלים. בשנת 2006 הגישה גלובוס תביעה נגדה. בשנת 2010 קבע בית משפט השלום בתל אביב כי היא תשלם ללאה גלובוס 170 אלף שקל בצירוף הפרשי הצמדה וריבית.

מאז 2018 בוהדנה מתנדבת במגן דוד אדום כחובשת בתחנת תל אביב.

קישורים חיצוניים

הערות שוליים

דוגמניות ישראליות
דוגמנים ישראלים
מנחות טלוויזיה ישראליות
בוגרי בית חינוך שער הנגב
סגל רשת
משתתפות בתחרות מלכת היופי (ישראל)
זוכות בתחרויות יופי מקומיות בישראל
משתתפות בתחרות מיס עולם 1995
משתתפות הפסטיגל
שחקניות קולנוע וטלוויזיה ישראליות
שחקני קולנוע וטלוויזיה ישראלים
מורשעות בדין בישראל
מנחים ישראלים
שדרות: אישים
ארסוף: אישים
אישים ממוצא יהודי-מרוקאי
ישראליות שנולדו ב-1977
ישראלים שנולדו ב-1977